**Gânduri și istorie**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noi n-am venit în șei călare

Pe armăsarii de război

N-am mistuit totul în cale

Noi am avut un trai greoi

Nu am avut nici sclavi, nici sclave

Și prin haremuri n-am trecut

Un singur dor, și a fost mare

Pământul care ne-a ținut

Nu am cerut copii, nici aur

Și am muncit ca boii-n jug,

Să construim pentru ai noștri

Și să-i hrănim din propriul plug

Nu am mâncat mâncăruri scumpe

Și prin dineuri, n-am dansat

Mereu am spus că ne ajunge,

O pâine, fără gust de sânge

Am fost aici peste milenii

Și toți pe-aicea au trecut

Noi am rămas, muncind asiduu

În timp ce alții ne-au vândut

Dar am greșit și noi ca alții

Nu către ei, ci, către noi

Ne-acuză regii din morminte

Căci ne-am trădat noi între noi

Nici Ștefan nu ne mai ajută

Ne-ntreabă Mircea, de hotar

Mihai e' mort, trădat de-ai noștri

Cuza-i pribeag peste hotar

Cine-a sădit în noi trădarea

De am uitat și de strămoși

Se-ntreabă dacii, toți de-odată

Cum de urmașii lor sunt robi

Pentru ce moarte pe pământuri

De ce-au luptat, și, cu ce scop

Să nu ucizi, să respecți legea

În timp ce ei ne-au furat tot

De ce nu sar din teacă săbii

De ce tăcem și plecăm capul

Ce sa ales din neamul ăsta

Când alții-și umplu din el sacul

Nu auzim în patru vânturi

Cum plânge, Decebal, săracul

Când el lupta să avem zarea

Să prețuim neatârnarea

Ce suntem noi, cine mai suntem

Și cât mai suportăm batjocuri

Pribegi prin lume, ne dăm duhul

Vânduți ca vitele în târguri.